የጤና ሚኒስቴር ትምህርት ለመጀመር የሚስችል ሁኔታ መኖሩን ሲያረጋጥ ትምህርት እንደሚጀመር የትምህርት ሚኒስቴር አስታወቀ፡፡
ባሕር ዳር፡ መስከረም 06/2013ዓ.ም (አብመድ) የኮሮናቫይረስ ስርጭት ያለበት ደረጃ ተገምግሞ ትምህርት ለመጀመር የሚያስችል ሁኔታ መኖሩን የጤና ሚኒስቴር ማረጋግጫ ሲሰጥና መንግሥት ውሳኔ ሲያሳልፉ ትምህርት እንደሚጀመር የትምህርት ሚኒስትሩ ዶክተር ኢንጂነር ጌታሁን መኩሪያ ተናግረዋል፡፡ከትምህርት ገበታ ውጪ ያሉ ሕጻናት በከፍትኛ ሁኔታ እየተጎዱ በመሆኑ ለእነሱ ቅድሚያ እንደሚሰጥም ሚኒስትሩ ማብራራታቸውም ታውቋል፡፡በዚህ ምክንያት ለሕጻናት ቅድሚያ ለመስጠት እቅድ ተይዟል፡፡
የዓለም የጤና ድርጅት መረጃ እንደሚያሳየውም ሕጻናት በኮሮናቫይረስ የመያዝና የማስተላለፍ ባሕሪያቸው ከሌሎቹ የቀነሰ በመሆኑ ድርጅቱ የሚያስቀምጣቸውን የቫይረሱን መከላከያ መንገዶች ሙሉ ለሙ በመተግበር ትምህርት ለመጀመር ጥረት ይደረጋል፡፡በትምህርት አከፋፈት ዙሪያ የቫይረሱ ስርጭት በከፍተኛ ሁኔታ በተስፋፋባቸው እንደ አዲስ አበባ ባሉ ትልልቅ ከተሞች ትምህርት በሦስት ፈረቃ ለመጀመር እቅድ ተይዟል፡፡ከትላልቅ ከተሞች ርቀው የሚገኙና የቫይረሱ ስርጭት ስጋት በሌለባቸው አካባቢዎችም የኮሮናቫይረስ መከላከያ መንግዶችን በመተግብር ትምህርት እንደሚጀመር የትምህርት ሚኒስትሩ ተናግረዋል፡፡